title: Luis García Montero
text: La «poesía de la esperiencia» caracterízase pol enclín xeneral a esleir el yo más personal na esperiencia colectiva, alloñándose de la individualidá estilística y temática de los novísimos autores anteriores; García Montero y el so grupu, sicasí, trataron de rellacionase cola tradición poética anterior acoyéndose a los postulaos de Luis Cernuda y Jaime Gil de Biedma y trataron de xunir la estética d'Antonio Machado y el pensamientu de la xeneración del 50, según el Surrealismu y les imáxenes atanantes de los poetes del Barrocu español o de Juan Ramón Jiménez.